Mestské zastupiteľstvo v Košiciach uznesením č. 166 na svojom V. rokovaní dňa 22.06.2015 podľa § 6 zákona č. 369/1990 Zb. o obecnom zriadení v znení neskorších predpisov, § 10 ods. 3 písm. b) zákona č. 401/1990 Zb. o meste Košice v znení neskorších predpisov, zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov ustanovuje:
Článok I

Všeobecne záväzné nariadenie mesta Košice  č. 108 o určení miesta a času zápisu dieťaťa na plnenie povinnej školskej dochádzky v základných školách,  prijaté uznesením Mestského zastupiteľstva v Košiciach č. 673 dňa 10.12.2008 sa mení nasledovne:

1.	Znenie ustanovenia § 4 sa nahrádza nasledovným znením: „Školské obvody základných škôl, ktorých zriaďovateľom je mesto Košice sú stanovené všeobecne záväzným nariadením mesta Košice č. 146 o školských obvodoch na území  mesta Košice v znení neskorších uznesení.“

2.	Celé znenie ustanovenia § 5 s názvom „Sankcie“ sa vypúšťa.

3.	Doterajší § 6 mení svoje označenie na § 5.

Článok II
Účinnosť

Tieto zmeny a doplnenia nadobúdajú účinnosť 15. dňom od zverejnenia na úradnej tabuli mesta Košice.

MUDr. Richard Raši, PhD., MPH
primátor mesta Košice

Zverejnené: 01.07.2015
Účinné: 16.07.2015